ننهم خسته ایدی، وضعیتی آغیرلاشمیشدی، هامیمیز اونون باشینا فیرلانیردیق.
کولت. آذ خبر وئریر کی، بو سؤزلری مرحوم خالق آرتیستی روبابه مورادووانین قیزی شهناز مورادووا آناسینین ایفا ائتدیی مشهور «آناجان» ماهنیسینین یارانما تاریخچهسی حاقدا «نعنالی» وئریلیشینده دانیشارکن دئییب. او، خالق شاعری بختیار واهابزادنین سؤزوگئدن ماهنینین یازیلماسیندا بؤیوک رول اوینادیغینی بیلدیریب:
«آنام تئاتردان ائوه قاییداندا ننهم اونو یانینا چاغیریب دئدی کی، من اؤلورم، هامی یاخشی بیر آنا ماهنیسی یازدیریر، سن ده منه بیر آنا ماهنیسی حصر ائت، گؤروم، منی نه قدر سئویرسن. ائله همین آن مرحوم خالق شاعری بختیار واهابزاده بیزه گلدی. آنام اونو گؤتوروب، متبخه کئچدی. نه دانیشدیلارسا، ۲-۳ گون سونرا آرتیق ماهنی حاضر ایدی. ننهم او ماهنینی دینلهییب آغلادی، آنامی قوجاقلاییب، «سن منی نه قدر چوخ سئویرمیشسن»، - دئدی».
قید ائدک کی، خالق آرتیستی روبابه مورادووا ۱۹۸۳-جو ایلده ۵۰ یاشیندا قاراجگر سئرروزوندان وفات ائدیب.
azb_Arab azb_Arab azb_Arab azb_Arab